b'\n_START_ARTICLE_\nSubskripsjon\n_START_PARAGRAPH_\nSubskripsjon er en forpliktelse til \xc3\xa5 delta i et \xc3\xb8konomisk foretak, en planlagt bokutgivelse eller lignende. Det tilsvarende verbet er \xc2\xabsubskribere\xc2\xbb._NEWLINE_Tidligere ble ordet ofte brukt ved lanseringen av et planlagt st\xc3\xb8rre bokverk eller tidsskrift. For \xc3\xa5 v\xc3\xa6re sikker p\xc3\xa5 at bokverket eller tidsskriftet ville f\xc3\xa5 avsetning, innb\xc3\xb8d utgiveren publikum til \xc3\xa5 forplikte seg som kj\xc3\xb8pere eller abonnenter p\xc3\xa5 forh\xc3\xa5nd. Dette var vanlig p\xc3\xa5 1800-tallet, men er i dag sjeldnere. For eksempel inviterte i 2016 Musikkforlagene til \xc3\xa5 subskribere p\xc3\xa5 utgivelsen av Johan Svendsens samlede verker.'